ประกาศนายทะเบียนประจำจังหวัดสมุทรปราการเรื่องมอบหมายอำนาจหน้าที่ของนายทะเบียนประจำจังหวัดสมุทรปราการให้ข้าราชการในสังกัดสำนักงานขนส่งจังหวัดสมุทรปราการกรมการขนส่งทางบกกระทำการแทนพ.ศ. ๒๕๖๐ ตามที่ได้มีประกาศใช้พระราชบัญญัติการขนส่งทางบก(ฉบับที่ ๑๒) พ.ศ. ๒๕๕๗ ใช้บังคับตั้งแต่วันที่ ๒๓ มีนาคม๒๕๕๘ เป็นต้นไป ซึ่งสาระสำคัญของพระราชบัญญัติดังกล่าว ประการหนึ่ง คือ การเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการในสังกัดกรมการขนส่งทางบกกระทำการแทนได้(มาตรา ๖ วรรคสี่) นั้นเพื่อให้การปฏิบัติหน้าที่ราชการเป็นไปด้วยความสะดวก รวดเร็วถูกต้องและเป็นไปในแนวทางเดียวกัน อาศัยอำนาจตามความในมาตรา ๖ วรรคสี่แห่งพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก(ฉบับที่ ๑๒) พ.ศ. ๒๕๕๗ นายทะเบียนประจำจังหวัดสมุทรปราการ จึงมอบหมายอำนาจหน้าที่ของตนให้ข้าราชการในสังกัดสำนักงานขนส่งจังหวัดสมุทรปราการกระทำการแทนดังต่อไปนี้ข้อ ๑ ประกาศนี้เรียกว่า ประกาศนายทะเบียนประจำจังหวัดสมุทรปราการเรื่อง มอบหมายอำนาจหน้าที่ของนายทะเบียนประจำจังหวัดสมุทรปราการ ให้ข้าราชการในสังกัดสำนักงานขนส่งจังหวัดสมุทรปราการกระทำการแทนพ.ศ. ๒๕๖๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศนายทะเบียนประจำจังหวัดสมุทรปราการเรื่อง มอบหมายให้ข้าราชการทำการแทนในส่วนที่เกี่ยวข้องทุกฉบับและให้ใช้ประกาศฉบับนี้แทนข้อ ๔ ให้หัวหน้ากลุ่มวิชาการขนส่งเป็นผู้กระทำการแทนในส่วนที่เกี่ยวกับ(๑) การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสมุทรปราการ(ก) การบรรจุรถ(ข) การเปลี่ยนรถ(ค) การถอนรถ(๒) การประกอบการขนส่งไม่ประจำทางและการประกอบการขนส่งส่วนบุคคลซึ่งมีสถานประกอบการตั้งอยู่ในเขตจังหวัดสมุทรปราการดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓)การอนุญาตให้ผู้ที่ได้รับใบอนุญาตประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดสมุทรปราการ กระทำการดังนี้(ก) ใช้รถผิดประเภทเป็นการชั่วคราว ตามมาตรา ๒๗วรรคสาม แห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒ แก้ไขเพิ่มเติม (ฉบับที่ ๑๒) พ.ศ. ๒๕๕๗(๔) การอนุญาตให้ผู้ได้รับใบอนุญาตประกอบการขนส่งไม่ประจำทางและประกอบการขนส่งส่วนบุคคล ซึ่งมีสถานประกอบการตั้งอยู่ในเขตจังหวัดสมุทรปราการใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก) สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสมุทรปราการเปลี่ยนแปลงเส้นทางการเดินรถ เวลาและจำนวนเที่ยวของการเดินรถเป็นการชั่วคราว กรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทาง และผู้ได้รับใบอนุญาตประกอบการขนส่งส่วนบุคคลซึ่งมีสถานประกอบการตั้งอยู่ในเขตจังหวัดสมุทรปราการ ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉิน หรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวก หรือให้มีรถเพียงพอแก่การขนส่ง ตามมาตรา ๔๑แห่งพระราชบัญญัติการขนส่งทางบก พ.ศ. ๒๕๒๒(๖) การดำเนินการตามพระราชบัญญัติการขนส่งทางบกพ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่ง(๗) การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสมุทรปราการผู้ที่ได้รับใบอนุญาตประกอบการขนส่งไม่ประจำทาง และผู้ที่ได้รับใบอนุญาตประกอบการขนส่งส่วนบุคคลซึ่งมีสถานประกอบการตั้งอยู่ในเขตจังหวัดสมุทรปราการหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓) แห่งพระราชบัญญัติการขนส่งทางบกพ.ศ. ๒๕๒๒ แก้ไขเพิ่มเติม (ฉบับที่ ๑๒) พ.ศ. ๒๕๕๗ข้อ ๕ ให้หัวหน้าฝ่ายทะเบียนรถเป็นผู้กระทำการแทนในส่วนที่เกี่ยวข้องกับ(๑) การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ) การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙แห่งพระราชบัญญัติการขนส่งทางบก พ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหายถูกทำลาย หรือชำรุดในสาระสำคัญ(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซม ปรับปรุง หรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวง ซึ่งผ่านการตรวจสอบความถูกต้องจากพนักงานตรวจสภาพรถหรือสถานตรวจสภาพรถที่ได้รับอนุญาตแล้ว ตามมาตรา ๘๔วรรคสองแห่งพระราชบัญญัติการขนส่งทางบก พ.ศ. ๒๕๒๒ข้อ ๖ ให้หัวหน้าฝ่ายตรวจสภาพรถเป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ ๕ (๑) (จ) และ (๓)ข้อ ๗ ให้หัวหน้าฝ่ายใบอนุญาตขับรถเป็นผู้กระทำการแทนในส่วนที่เกี่ยวข้องกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาตขับรถ(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๘ ให้หัวหน้าสำนักงานขนส่งจังหวัดสมุทรปราการสาขาอำเภอพระประแดงเป็นผู้กระทำการแทน (ในเขตพื้นที่ความรับผิดชอบ)ในส่วนที่เกี่ยวกับการมอบหมายอำนาจหน้าที่ในข้อ ๔ (๑) (ข) (ค) ๔ (๒)(เฉพาะการประกอบการขนส่งส่วนบุคคล) ๔ (๓) (ข) (เฉพาะกรณีที่อยู่ในเขตความรับผิดชอบข้อ ๔ (๖) ข้อ ๔ (๗) เฉพาะในส่วนของการประกอบการขนส่งส่วนบุคคล และข้อ ๗ข้อ ๙ ให้นักวิชาการขนส่งในกลุ่มวิชาการขนส่งเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๔ (๑) ข้อ ๔ (๒)(ฉ) (ช) (ซ) (ฌ)ข้อ ๑๐ ให้เจ้าพนักงานขนส่งชำนาญงานในฝ่ายทะเบียนรถ เป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ ๕ (๑)(ข) (ค) (ง) (จ) (ฉ) (ช) (ซ)ข้อ ๑๑ ให้เจ้าพนักงานขนส่งชำนาญงานในฝ่ายใบอนุญาตขับรถเป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ ๗ (ก) (ข) (ค)ข้อ ๑๒ ให้เจ้าพนักงานขนส่งชำนาญงานและนายช่างตรวจสภาพรถในสำนักงานขนส่งจังหวัดสมุทรปราการสาขาอำเภอพระประแดงเป็นผู้กระทำการแทนในเขตพื้นที่รับผิดชอบในส่วนที่เกี่ยวกับการมอบหมายอำนาจหน้าที่ในข้อ๕ (๑) (ข) (ค) (ง) (จ) (ฉ) (ช) (ซ) และข้อ ๗ (ข) (ค)ข้อ ๑๓ ในกรณีนายทะเบียนประจำจังหวัดสมุทรปราการได้มอบหมายอำนาจหน้าที่เรื่องใดไว้เป็นกาลเฉพาะก็ให้เป็นไปตามที่กำหนดไว้ในเรื่องนั้นประกาศ ณ วันที่ ๑๐ ตุลาคม พ.ศ. ๒๕๖๐คงศักดิ์ เลิศประดิษฐ์นายทะเบียนประจำจังหวัดสมุทรปราการ[เอกสารแนบท้าย]๑. ตารางสรุปแนวทางการมอบหมายอำนาจหน้าที่ของนายทะเบียนประจำจังหวัดสมุทรปราการ(ดูข้อมูลจากภาพกฎหมาย)พัชรภรณ์/อัญชลี/จัดทำ๑๘ธันวาคม ๒๕๖๐นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๗ ง/หน้า ๓๔/๑๓ ธันวาคม ๒๕๖๐